b'\n_START_ARTICLE_\nPrefektura Kago\xc5\xa1ima\n_START_PARAGRAPH_\nKagoshima (japonsko Kagoshima-ken \xe9\xb9\xbf\xe5\x85\x90\xe5\xb3\xb6\xe7\x9c\x8c) je prefektura na jugozahodnem delu japonskega otoka Ky\xc5\xabsh\xc5\xab. Glavno mesto prefekture je mesto Kagoshima (japonsko Kagoshima-shi \xe9\xb9\xbf\xe5\x85\x90\xe5\xb3\xb6\xe5\xb8\x82).\n_START_SECTION_\nGeografija\n_START_PARAGRAPH_\nKagoshima vklju\xc4\x8duje verigo otokov, ki se jugozahodno od prefekture raztezajo za nekaj sto kilometrov in med katerimi je najpomembnej\xc5\xa1i skupek otokov Amami (japonsko amami shot\xc5\x8d \xe5\xa5\x84\xe7\xbe\x8e\xe8\xab\xb8\xe5\xb3\xb6). Prefekturi pripada 2.632 km obale. _NEWLINE_Prefektura slovi po \xc5\xa1tevilnih vulkanih, med katerimi \xc5\xa1e posebej izstopa delujo\xc4\x8d vulkan Sakurajima (japonsko \xe6\xa1\x9c\xe5\xb3\xb6), ki je eden izmed najbolj aktivnih vulkanov na Japonskem. Vulkan je bruhal v letih 1914 in 1960.'